**AFSNIT 14.20**

**Instruktion for Faneansvarlig**

**1. Almindeligt:**

Danmarks Veteraners Hovedbestyrelse har tilknyttet en ressourceperson i en funktion kaldet Faneansvarlig (landsforeningens faneansvarlige).

**2. Formål:**

Formålet med funktionen Faneansvarlig er at koordinere deltagelse af Danmarks Veteraners landsdelsfaner, øst og vest, og foreningernes faner, hvor disse måtte være indbudt til at deltage i parader, mindehøjtideligheder og lignende.

**3. Planlægning:**

Den faneansvarlige deltager efter behov i Hovedbestyrelsens møder og indgår i ad hoc arbejdsgrupper efter behov.

Den faneansvarlige refererer til Hovedbestyrelsen og modtager sin instruktion fra denne.

**4. Koordinering af landsdelsfaner og foreningsfaner:**

1. Den faneansvarlige aktiverer og koordinerer på vegne af landsforeningen opstilling af landsdelsfanerne ved landsforeningens arrangementer og ved eksterne arrangementer, hvortil Danmarks Veteraner er indbudt til at deltage med landsdelsfane(r).
2. Den faneansvarlige aktiverer og koordinerer opstilling af foreningsfaner ved landsforeningens arrangementer eller eksterne arrangementer, hvor deltagelse med en eller flere lokalforeningsfaner er besluttet af Hovedbestyrelsen.
3. Den faneansvarlige iværksætter opstilling af landsdelsfane(r) ved fremsendelse af e-mail til respektive fanebærer, hvori er angivet arrangement, tid, sted, kontaktperson og evt. særlig påklædning. Endvidere anføres kompensation for udgift til kørsel i egen bil for fanebærer og fanevagt, idet samkørsel mellem de to personer tilstræbes. Kompensation for kørsel sker efter landsforeningens lave takst. Der ydes ikke kompensation for udgifter til forplejning.
4. Den faneansvarlige iværksætter opstilling af foreningsfane(r) ved fremsendelse af e-mail til respektive foreninger, der herefter adviserer egen fanebærer og fanevagt. Danmarks Veteraners faneansvarlige oplyser i sin e-mail om arrangement, tid, sted, kontaktperson og evt. særlig påklædning. Endvidere anføres, om der ydes kompensation for kørsel i egen bil for fanebærer og fanevagt. I så fald skal samkørsel mellem de to personer tilstræbes. Kompensation for kørsel sker efter landsforeningens lave takst. Der ydes ikke kompensation for udgifter til forplejning.
5. Deltagelse med DV landdelsfane(r) i egne eller eksterne arrangementer kan kun ske efter aktivering fra landsforeningens faneansvarlige.
6. Deltagelse med foreningsfaner i landsforeningens arrangementer eller eksterne arrangementer, hvortil DV er indbudt, sker kun efter invitation fra landsforeningens faneansvarlige.
7. Foreningerne deltager efter egen bestemmelse og inden for eget budget med foreningsfane(r) i egne arrangementer, ikke landsdækkende arrangementer i eget ansvarsområde og efter invitation ved andre foreningers arrangementer.